دونیا هله ده نفتله گازدان آسیلی وضعیتدهدیر و ایللردیر کی، بونلارا آلتئرناتیو تاپا بیلمیر. اکسپئرتلر ایسه نفت و گاز احتیاطلارینین ۲۰۳۰-جو ایلدهن سونرا داها دا آشاغی دوشجیینی پروقنوزلاشدیریر. بونونلا یاناشی، دونیادا ساواشلارین بیر قیسمی ده انرژی قایناقلارینا گؤره آپاریلیر.
مسئله ایله باغلی آخار. آذ-ا دانیشان اقتصادچی اکسپرت ناطیق جعفرلی بیلدیریب کی، اصلینده، دونیادا انرژی داشیییجیلاری اوغروندا ساواشلار داها چوخ ۲۰-جی عصرده باش وئریب:
«ایندیکی - ۲۱-جی عصرین ساواشلاری، موباریزهسی بازارلار اوغروندا گئدیر. یعنی بازارلارا چیخیش الده ائتمک، بازارلاردا دومینانت رول اویناماق داها چوخ اهمیت کسب ائدیر. هم دونیانین انرژی خریطهسی، هم دونیانین قاورانماسی، هم ده یئنی تکنولوگییالارین تطبیقی ایله دونیانین اوزو دییشیر. طبیعی کی، ۲۰۳۰-جو ایله قدر دونیا اهالیسینین بؤیوک آرتیمی گؤزلنیلیر. بو دا انرژییه احتیاجین آرتاجاغینی گؤستریر. اما اونو دا نظره آلماق لازیمدیر کی، دونیانین دییشمه سرعتی ده حدیندن آرتیق یوکسکدیر. و یئنی تکنولوگییالارین تطبیقی، آلترناتیو برپاولونان انرژینین داها گنیش یاییلماسی بو ساحهده اینقیلابی دییشیکلیکلره سبب اولا بیلر. بیر نئچه مثاللا من بونو ایضاح ائتمهیه چالیشاجام.
دئمهلی، دونیادا نفتین ایستهلاکینین تخمیناً ۳۵%-ا یاخینی داخیلی یانما محرریکینده ایستیفاده اولونور. یعنی آوتومبیللرده، طیارهلرده و س. بو، چوخ بؤیوک رقمدیر. اما دونیانین سون دؤورلرده دییشن ترندینه باخساق، گؤرریک کی، ائله داخیلی یانما محرریکلرینده اینقیلابی دییشیکلیکلر باش وئریر. نفتدن آلینان محصوللارلا ایشلهیهن آوتومبیللری سرعتله الکتریک، هیدروگنله ایشلهیهن آوتومبیللر عوض ائتمهیه باشلاییر. بو دا نفت ایستهلاکینین یاخین زامانلاردا آزالماسینین گؤستریجیسی اولا بیلر. یعنی ۵ ایل بوندان اؤنجه دونیا آوتومبیل پارکیندا الکتریکله چالیشان آوتومبیللر جمعی ۰،۷ % ایدیسه، بو گون آرتیق بو رقهم ۸%-ی کئچیب. موختلیف حسابلامالارا گؤره، تقریباً ۲۰۲۵-جی ایلده دونیا آوتومبیل پارکینین تخمیناً ۳۰%-دن چوخو الکتریکله ایشلهیهن آوتومبیللر اولاجاق. ۳۰-جو ایللرده ایسه بو رقم تخمیناً ۵۰%-دن چوخ تشکیل ائدجک. یعنی دونیادا گئدن تکنولوژی یئنیلیکلر انرژییه اولان طلباتی دا دییشدیریر».
اکسپرت وورغولاییب کی، نفتین ایستهلاکینین آرتماسی گؤزلنیلدیی بیر زاماندا هم ده آلترناتیو انرژینین داها چوخ ایستیفاده اولونماسی موشاهیده ائدیلهجک:
«دوغرودور، دونیا اهالیسینین، ایستهسالین یئنی سوییهیه چیخماسی انرژییه اولان طلباتی آرتیراجاق. بو، دانیلماز فاکتدیر. اما انرژی قایناقلارینین اؤزونون چوخ چئشیدلی اولماسی دا بو طلباتی اؤدمک اوچون کیفایت ائدجک. یعنی برپاولونان انرژینین، طبیعی انرژی قایناقلارینین، یاشیل انرژینین آرتماسی دونیادا انرژییه اولان طلباتین آرتماسی ایله پارالئل اینکیشاف ائدجک».
azb_Arab azb_Arab azb_Arab azb_Arab azb_Arab azb_Arab